Исмаилов, Абу Туриевич

Исмаи́лов Абу — Нохчийн йаздархо, поэт, филолог, гочдархо, Нохчийчоьнан йаздархойн Бертан а, Россин журналистийн Бертан а, Нохчийн журналистийн Бертан а декъашхо. Нохчийчоьнан оьздангаллин хьакъ волу белхало.Нохчийн Республикин Халкъан йаздархо.

 Биографи 
Вина депортацин шерашкахь Кхазакхстанан Чимкентан областан Састобин кӀоштахь. 1956 шарахь цигахь ишколе вагӀара. Хьалхара класс чекхйаьлча цуьнан доьзал цӀа бирзира Даймахка Мартан-Чу. 1966 шарахь шайн эвлахь ишкол чекхйаьккхира.

Ишкол чекхйаьккхинчул тӀаьхьа хьехархо хилира йуьхьанцара классийн, болх бира совхозехь тайп-тайпанчу даржашкахь. 1968—1970 шерашкахь эскаран гӀуллакхехь вара. Эскарера шен хьомен эвла йухавирзира. Деша хӀоьттира Нохч-ГӀалгӀайн пачхьалкхан университете филологин факультетан дуьхьала воцучу декъе. Оццу хенахь Нохч-ГӀалгӀайн республикин жайнаш арахецарехь корректор болх бира. Дукха хан йаллале редактор хилира, ткъа цул тӀаьхьа дешаран а, берийн а литературин редакцин куьйгалхо. 1985—1990 шерашкахь вара «Заветы Ильича» газетан корреспондент, ткъа тӀаьхьуо — «Орга» журналан поэзин отделан редакцин редактор.

 Кхолларалла 
Ишколехь дуьйна байташ йаздан волавелира. 1965 шарахь цуьнан кхолламаш дуьххьара зорба туьйхира «Ленинан некъ» газетехь. 1966 шарахь цунна вевзира гӀараваьлла нохчийн поэт Мамакаев Мохьмад. Иза вовзаро дикка билгалбаьккхира кхоллараллин некъ Исмаиловн.

1975 шарахь кхоьллира къуоначу йаздархойн кхолламаллин цхьаьнакхетар «Прометей», цуьнан балхахь жигара дакъа лецира Абус. ШолгӀачу шарахь цуо хьалхара меттиг баьккхира Бадуев СаьӀидан цӀарах йолчу республикин къовсамехь. ТӀаьхьа цуьнан байташ а, дийцарш а зорба туьйхира коллективан сборникашкахь («Ӏуьйренан аьзнаш», «Даймехкан мукъамаш», «Сакхета сахьт», «БӀаьстенан хиш») а, альманахашкахь («Орга», «Вайнах») а. Абу автор ву дуккха а кхолламийн, уггаре бевзаш берш царех пьеса «Маьркъаже», драман поэма «Эдал», роман «Ӏумар-Хьаьжа». 2005 шарахь арахийцира Исмаиловс йина дошам «Дош». 2009 шарахь дошам кхин а йуьзина йуха арахийцира.

2015 шарахь «Орга» журналан редакцин поэзин декъан редактор балхахь вара. Цуьнан цхьа могӀа байташ музыке йехкина.

 Библиографи 
 Исмаиловн кхоллараллаш 
нохчийн маттахь
 Исмаилов А.Т., "Бирдолаг", Соьлжа-ГӀала, Нохч-ГӀалгӀай жайнин арахецаралла, 1988, 22 агӀо.
 Исмаилов А.Т., "Бирдолаг", 2-гӀа арахецар, Элиста, «Джангар», 2007, 32 агӀо.
 Исмаилов А.Т., "Дош. Нохчийн матах йолу ойланаш", Элиста, «Джангар», 2005, 928 агӀо.
 Исмаилов А.Т., "Дош. Нохчийн матах йолу ойланаш", 2-гӀа арахецар, Соьлжа-ГӀала, 2009, 800 агӀо.
 Исмаилов А.Т., "Йозанаш", Элиста, «Джангар», 2011, 480 агӀо.
 Исмаилов А.Т., "Йозанаш", 2-гӀа арахецар, Элиста, «Джангар», 2014, 480 агӀо.

оьрсийн маттахь


 Коллективан сборникашкахь 
нохчийн маттахь







 Муьрашкахь арахецаршкахь 
нохчийн маттахь


























оьрсийн маттахь




 Гочдарш 



 Дахарах а, кхоллараллех а литература 

 Жайнаш 
оьрсийн маттахь




 Муьран зорбанехь 
нохчийн маттахь










оьрсийн маттахь









 Билгалдахарш 

 Хьажоргаш 




Категори:Нохчийчоьнан йаздархойн бертан декъашхой
Категори:Нохчийн поэташ
Категори:Нохчийчоьнан Ӏилманчаш
Категори:Нохчийн пачхьалкхан университетера арахецнарш
Категори:Россин журналистийн Бертан декъашхой
Категори:Нохчийчоьнан журналистийн бертан декъашхой
Категори:Нохчийчоьнан оьздангаллин хьакъдолу белхалой